**Ce-ai tu cu a noastră limbă?!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce-ai tu cu a noastră limbă?!

Ce-ai tu cu a noastră limbă

N-o să aflu cred, vreodată,

Că la cât e de minunată,

Pentru tine, nu se schimbă!

A, pentru tine, poate-i grea,

Greu de scris și de vorbit,

Iar de-o știi, dar știi greșit,

Pleacă tu, rămână ea!

Dacă nu știi să vorbești

Limba noastră românească,

N-o poci cu păsărească,

Cine ești tu s-o stâlcești?

Las-o-așa, că-așa ți-e dată

De străbuni, din mamă-n mamă,

Că nu găsești alta de-o seamă

Mai dulce și mai bogată!

Învață bine românește,

De-aici ești, aici trăiești,

De aici ți-e rădăcina,

Te definește cum vorbești

Și tu, vei afla lumina

Doar în cuvinte românești!

Zi-mi în limba altui neam

Cum se spune creangă, ram,

Sau dă-mi o rimă la fior

În limba altui popor,

Alta decât cuvântul dor!

Iar dacă au cuvânt la moină,

Le fie lor atunci de bine,

Dar, găsește pentru mine

Vreun cuvânt să-nsemne doină!

Îți spun eu, nu se găsesc

În alte limbi, multe cuvinte

Ca-n limba noastră cea cuminte,

În graiul nostru românesc!

De-aceea-ți cer cu vorbă bună,

Cu politețe, cu răbdare,

Nu mai stâlci limba română

Că tu mori, dar ea nu moare!